Z A P I S N I K

sa 16. sjednice Općinskog vijeća Općine Babina Greda održane dana 10. ožujka 2023. godine u Vijećnici Općine Babina Greda sa početkom u 19:00 sati.

NAZOČNI: Tomo Đaković, Mato Čivić, Jakob Ličanin, Ivan Kedačić, Marija Gregorović, Josip Gregorović, Ivan Katušić, Violeta Gregorović, Dejan Gregić, Zvonko Petričević, Marko Mrkonjić i Vedrana Džoić.

Nenazočni: Mato Petričević.

Osim članova Općinskog vijeća, nazočni su:  
Općinski načelnik - Josip Krnić,  
Pročelnik JUO: Tomislav Kopić - zapisničar,  
Ravnateljica Općinske narodne knjižnice – Ivana Jurić,  
Ravnateljica DV Regoč – Vlatka Marošević,  
Direktor Geotermalni izvora d.o.o. – Saša Dević.

Predsjednik Općinskog vijeća otvorio je 16. sjednicu općinskog vijeća, pozdravio nazočne, ustanovio da je na sjednici nazočno 12 vijećnika i da postoji kvorum, a 1 vijećnik nedostaje, te je predložio da točka 2. dnevnog reda se izmjeni i glasi „Donošenje Odluke o usvajanju izvješća o radu i financijskog izvješća Geotermalni izvori d.o.o. za 2022. godinu“, te je predložio slijedeći:

D n e v n i r e d

1. Usvajanje Zapisnika sa prethodne sjednice Općinskog vijeća,
2. Donošenje Odluke o usvajanju izvješća o radu i financijskog izvješća Geotermalni izvori d.o.o. za 2022. godinu,
3. Donošenje Odluke o usvajanju izvješća o radu i financijskog izvješća Dječjeg vrtića “Regoč” za 2022. godinu,
4. Donošenje Odluke o usvajanju izvješća o radu i financijskog izvješća Općinske narodne knjižnice Babina Greda za 2022. godinu,
5. Donošenje Suglasnosti na I. izmjene i dopune Pravilnika za provedbu postupka jednostavne nabave Općinske narodne knjižnice Babina Greda,
6. Donošenje Odluke o V. izmjenama i dopunama Prostornog plana uređenja Općine Babina Greda,
7. Donošenje Odluke o usvajanju Izvješća o radu općinskog načelnik za period 01.07. – 31.12.2022. godine,
8. Donošenje Odluke o usvajanju Izvješća Državnog ureda za reviziju o obavljenoj provjeri provedbe naloga i preporuka danih u reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Vukovarsko – srijemske županije u 2017. i 2018. godini,
9. Donošenje Odluke o usvajanju Izvješća o provedbi Plana upravljanja imovinom u vlasništvu Općine Babina Greda u 2022. godini,
10. Donošenje Odluke o izvješću odbačenog otpada u 2022. godini,
11. Donošenje Odluke o izvješću o stanju zaštite od požara u 2022. godini,
12. Donošenje Odluke o izmjeni i dopuni Odluke o osnivanju i imenovanju povjerenstva za zakup i prodaju poljoprivrednog zemljišta u vlasništvu Republike Hrvatske na području Općine Babina Greda,
13. Donošenje Odluke o prodaji nekretnina u vlasništvu Općine Babina Greda;
14. JOSIPU VUKOJEVIĆ, Sajmište 20, Babina Greda,
15. ANKICI KATUŠIĆ, Mijata Stojanovića 11, Babina Greda,
16. ANTUNU KNEŽEVIĆ, Vladimira Nazora 8, Babina Greda.

**Predložen Dnevni red je usvojen sa: 12 glasova „ZA“, 0 glasova „PROTIV“, 0 glasova „SUZDRŽANIH“.**

Točka 1.

Predsjednik Općinskog vijeća dao je na raspravu zapisnik sa prethodne sjednice Općinskog vijeća.

Kako se nitko nije javio za riječ, i na zapisnik sa prethodne sjednice Općinskog vijeća nije bilo primjedbi isti se usvaja sa 9 glasova „ZA“, 0 glasova „PROTIV“ i 3 glasa „SUZDRŽANIH“.

Točka 2.

Predsjednik Općinskog vijeća dao je na raspravu prijedlog Odluke o usvajanju izvješća o radu i financijskog izvješća Geotermalni izvori d.o.o. za 2022. godinu.

Saša Dević: pozdravio je nazočne, te objasnio zašto je financijsko izvješće naknadno dostavljeno na sjednici općinskog vijeća, a odgovor je zato što trgovačka društva predaju svoja izvješća prema Fini do 30.04., te nije se znalo da li će izvješće do sjednice biti gotovo. Ukratko je objasnio izvješće te rekao da je u 2021. godini ishodovana projektna dokumentacija, projekt je aktivan i u fazi da je spremno za izvođenje radova, a 60 milijuna kuna iznosi jedna bušotina. Taj iznos je za općinu i županiju veliki novac, te tvrtka se okrenula tražeći strateškog partnera, tako da ne vrijedi ako samo mi znamo, nego smo morali tu vijest i raširiti. Javni poziv za ulaganje u zonu je poslan i preko institucija HUP-a i HGK-a te je na taj način priča raširena. Također je poslano i preko veleposlanstva kako od Norveške pa do Japana, te od Australije do Turske. Rezultat toga su 3 tvrtke i 4 je EON. Prva tvrtka je Jadranski-naftovod koji ima resurse, pa je tu Energija naturalis preko PPD-a te njihov istražni prostor graniči s našim, i treća tvrtka je Zelena energija iz Zagreba. Cilj je komercijalizirati tvrtku na tržište rada, te da u suradnji sa strateškim partnerom ide se zajedno u izgradnju, taj procese se planira provesti tijekom 2023. godine.

Marko Mrkonjić: pozdravio je sve nazočne, te upitao ako dođe do investitora koliko će općina i županija imati koristi od toga? Napomenuo je da će se zaposliti veliki broj ljudi a zna se koliko porezi i prirezi iznose.

Saša Dević: odgovorio je da je tvrtka Geotermalni izvori d.o.o. registrirana u Babinoj Gredi te da ima sjedište u Babinoj Gredi, a pripadajući dio poreza i prireza će biti dio prihoda Općine Babina Greda.

Josip Krnić: rekao da rudna renta pripada općini. Na skupštini društva je odlučeno da tvrtka Geotermalni izvori d.o.o. ide na tržište. Rudna renta bi trebala iznositi oko 10 milijuna kuna godišnje, od toga općini ide 50%, a po 25 % ide županiji i državi. Za kraj je dodao da je vizija bila da se izgradi elektrana od 10-15 MW zajedno, ali ista je preskupa te svi se boje ulaganja.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju izvješća o radu i financijskog izvješća Geotermalni izvori d.o.o. za 2022. godinu, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 3.

Predsjednik Općinskog vijeća dao je na raspravu prijedlog Odluke o usvajanju izvješća o radu i financijskog izvješća Dječjeg vrtića “Regoč” za 2022. godinu.

Vlatka Marošević: pozdravila nazočne, te ukratko obrazložila izvješće da Dječji vrtić Regoč završio pedagošku godinu sa odgojne skupine i sa 54 djece, a započeo novu pedagošku godinu 2022/2023. s 4 skupine i 14 zaposlenika, te 74 djece, dok sa predškolom ima ih i preko 100. Pojavila se veća potreba za zaposlenicima kada je u vrtiću 74 djece te predškola. Provode se razni sportski, jezični i drugi programi. Napomenula je da je pritisak na jaslice.

**Saša Dević je napustio sjednicu Općinskog vijeća u 19:17 sati.**

Vlatka Marošević: nastavila je s izvješćem, te dodala da se prati zdravstveno stanje djece, briga o prehrani, velika važnost se daje i čišćenju i održavanju vrtića. U vrtiću nije bilo epidemije. Djeca su posjetila ergelu u Đakovu, prva njihova vožnja autobusom. Ravnateljica je rekla da od rujna 2022. godine je zaposlen i socijalni pedagog u vrtiću. Održana su 3 velika roditeljska sastanka. Zatim je izvijestila općinskog vijeće da je vrtić imao 1.700.000,00 kuna prihoda, dok su rashodi bili 1.696.659,86 kuna. U vrtiću je došlo do povećanja djece i broja zaposlenika, te je rekla da vrtić stabilno stoji. Za kraj je dodala da Dječji vrtić Regoč jako dobro radi, a to pokazuju roditelji svojim zadovoljstvom.

Josip Krnić: zahvalio se na izvješću, te rekao da je ovo prva godina rada Dječjeg vrtića Regoč, svjedoci su svi da se projektira još jedan vrtić, te da ima još 20 djece koji su na listi čekanja. Projektira se dom za starije i nemoćne te dodatan dječji vrtić. Zemljište je otkupljeno za izgradnju navedenih projekata. Općina je uložila većinu svojih prihoda u vrtić. Za kraj je dodao da sve što se radi, radi se u interesu općine, i plaće djelatnika vrtića su redovno isplaćene i na vrijeme, a dom za starije i nemoćne imati će 122 ležaja.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju izvješća o radu i financijskog izvješća Dječjeg vrtića “Regoč” za 2022. godinu, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 4.

Predsjednik Općinskog vijeća dao je na raspravu prijedlog Odluke o usvajanju izvješća o radu i financijskog izvješća Općinske narodne knjižnice Babina Greda za 2022. godinu.

Ivana Jurić: pozdravila je sve nazočne, te izvijestila općinsko vijeće da je knjižnica provela 3 projekta u 2022. godini, i za sva 3 projekta je dobila sufinanciranje od Ministarstva kulture. Za 1 projekt je dobila financijska sredstva od Vukovarsko – srijemske županije i Općine Babina Greda.

Maturantima je ponuđena pomoć kod pisanja eseja. Za kraj je dodala da je u 2022. godini bilo najviše promocija knjiga, uzrok je vjerojatno što je COVID-19 bio prije pa nije bilo moguće, i napomenula je da Općinska narodna knjižnica Babina Greda ove godine obilježava 15 godina djelovanja, te je za tu prigodu ravnateljica priredila kratki video koji je i prikaza općinskim vijećnicima.

Josip Krnić: zahvalio se ravnateljici Ivani Jurić, te napomenuo da ista radi sama, i da broj knjiga od 18.000 primjeraka nešto znači, zahvalio se svima ravnateljicama Ivani Jurić i Vlatki Marošević te direktoru Saši Dević, da su stručni i da rade svoj posao, i da ga nastave raditi kao i do sada, te napomenuo kada gospodarstvo ojača nadamo se da ćemo moći priuštiti pomoć u radu knjižnice.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju izvješća o radu i financijskog izvješća Općinske narodne knjižnice Babina Greda za 2022. godinu, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 5.

Predsjednik Općinskog vijeća dao je na raspravu prijedlog Suglasnosti na I. izmjene i dopune Pravilnika za provedbu postupka jednostavne nabave Općinske narodne knjižnice Babina Greda.

Ivana Jurić: ukratko je rekla da u ovim izmjenama i dopunama Pravilnika za provedbu postupka jednostavne nabave Općinske narodne knjižnice Babina Greda promijenjen je iznos iz kuna u euro.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Suglasnosti na I. izmjene i dopune Pravilnika za provedbu postupka jednostavne nabave Općinske narodne knjižnice Babina Greda, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

**Ivana Jurić i Vlatka Marošević napustile su sjednicu Općinskog vijeća u 19:37 sati.**

Točka 6.

Predsjednik Općinskog vijeća dao je na raspravu prijedlog Odluke o V. izmjenama i dopunama Prostornog plana uređenja Općine Babina Greda.

Dejan Gregić: rekao da u čl. 100. spominje se adresa DVD-a Babina Greda koja se više ne koristi, te je dodao da se ista promijeni prije nego se isti dokument usvoji u Berava 3.

Tomislav Kopić: odgovorio je potvrdno, da je riječ o tipfeleru te da se isto prima na znanje i prihvaća, te ukratko objasnio V. izmjene i dopune Prostornog plana uređenja Općine Babina Greda.

Mato Čivić: dodao je da u V. izmjenama i dopunama također reguliran odnos oko septičkih jama koje su u projektiranju zgrada stvarale određene probleme.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje sa prijedlogom donošenje Odluke o V. izmjenama i dopunama Prostornog plana uređenja Općine Babina Greda, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 7.

Predsjednik Općinskog vijeća dao je na raspravu prijedlog Odluke o usvajanju Izvješća o radu općinskog načelnik za period 01.07. – 31.12.2022. godine.

Josip Krnić: ukratko je obrazložio svoje izvješće o radu, te rekao da sve aktivnosti koje su poduzimane da su kao smjernice i odrađene. Avans odnosno predujam za dom kulture Franjo Delić općina nije još dobila. Ono što je projektirano mora se i završiti. Izgradnja i opremanje školske sportske dvorane iznositi će 30.000.000,00 kuna, a ne više 24.000.000,00 kuna. Izgradnja i opremanje trga kandidirano je na NPO, dok kanalizacija je procijenjena na 120.000.000,00 kuna, a općina bi trebala financirati sa 10% ako istu želimo da se provede odmah, ako će se čekati na aglomeraciju može se čekati godinama na kanalizaciju jer prvo su na redu gradovi.

Dejan Gregić: je rekao da u tome slučaju je onda najbolje sufinancirati izgradnju kanalizacijske mreže, a ovako se može čekati godinama da bi se došlo na red.

Marko Mrkonjić: rekao da je ista potrebna, ali da isto tako treba biti i svjestan koliko će se priključak isplatiti obzirom na financijsko stanje mještana u selu.

Josip Krnić: rekao je da priključak na kanalizacijsku mrežu je uračunat u tu cijenu, svi mještani će dobiti priključak u svoje dvorište, samo je njihovo da svoju mrežu spoje do šahta.

Marko Mrkonjić: dodao je da je ovdje riječ o standardu ljudi, koliko će to ljudi zapravo koristiti, te da su standardi takvi kakvi jesu.

Dejan Gregić: rekao je da ovo selo je dosta kompleksno iz razloga što je dugačko, ali da jednom i to mora doći na red.

Vedrana Džoić: predložila je da u izvješće gdje se spominju EU i HR projekti navedene se iz kojeg natječaja ili mjere je navedeni projekt sufinanciran.

Josip Krnić: potvrdno je odgovorio, te prihvatio prijedlog.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju Izvješća o radu općinskog načelnik za period 01.07. – 31.12.2022. godine, te se nakon provedenog glasanja konstatira da je Odluka donesena sa 7 glasova „ZA“, 0 glasova „PROTIV“ i 5 glasova „SUZDRŽANIH“.

Točka 8.

Predsjednik Općinskog vijeća dao je na raspravu prijedlog Odluke o usvajanju Izvješća Državnog ureda za reviziju o obavljenoj provjeri provedbe naloga i preporuka danih u reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Vukovarsko – srijemske županije u 2017. i 2018. godini.

Tomislav Kopić: ukratko je obrazložio Izvješće revizije, da je revizija dala 4 naloga i preporuke, gdje je općina 3 naloga i preporuke provela u roku, dok 1 nalog i preporuku nije provela na vrijeme, iz razloga što je bila analiza učinkovitosti upravljanja sportskim terenima, gdje je općina donijela Pravilnika, pa provela natječaj i potpisala ugovor, i tek nakon godinu dana mogla je izraditi traženu analizu, koju je i napravila te ista je u izvješću i prikazana.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju Izvješća Državnog ureda za reviziju o obavljenoj provjeri provedbe naloga i preporuka danih u reviziji učinkovitosti upravljanja i raspolaganja nogometnim stadionima i igralištima u vlasništvu jedinica lokalne samouprave na području Vukovarsko – srijemske županije u 2017. i 2018. godini, te se nakon provedenog glasanja konstatira da je Odluka donesena sa 9 glasova „ZA“, 0 glasova „PROTIV“ i 3 glasa „SUZDRŽANA“.

Točka 9.

Predsjednik Općinskog vijeća dao je na raspravu prijedlog Odluke o usvajanju Izvješća o provedbi Plana upravljanja imovinom u vlasništvu Općine Babina Greda u 2022. godini.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o usvajanju Izvješća o provedbi Plana upravljanja imovinom u vlasništvu Općine Babina Greda u 2022. godini, te se nakon provedenog glasanja konstatira da je Odluka donesena sa 8 glasova „ZA“, 0 glasova „PROTIV“ i 4 glasa „SUZDRŽANIH“.

Točka 10.

Predsjednik Općinskog vijeća dao je na raspravu prijedlog Odluke o izvješću odbačenog otpada u 2022. godini.

Tomislav Kopić: ukratko je obrazložio navedenu točku, da je provedena sanacija divljih odlagališta na 5 lokacija odnosno 6 katastarskih čestica, isti projekt je sufinancirao Fond za zaštitu okoliša i energetsku učinkovitost, ostali počinitelji su oni koji su imali nešto maknuti sa javne površine ili ukloniti odbačeni otpad. Sve su sanirali počinitelji te nije bilo izdanih prekršajnih naloga.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izvješću odbačenog otpada u 2022. godini, te se nakon provedenog glasanja konstatira da je Odluka donesena sa 10 glasova „ZA“, 0 glasova „PROTIV“ i 2 glasa „SUZDRŽANA“.

Točka 11.

Predsjednik Općinskog vijeća dao je na raspravu prijedlog Odluke o izvješću o stanju zaštite od požara u 2022. godini.

Dejan Gregić: je predložio da se povećaju prihodi DVD-a Babina Greda, obzirom da se povećavaju i prihodi Općine Babina Greda.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izvješću o stanju zaštite od požara u 2022. godini, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 1 glas „SUZDRŽAN“.

Točka 12.

Predsjednik Općinskog vijeća dao je na raspravu prijedlog Odluke o izmjeni i dopuni Odluke o osnivanju i imenovanju povjerenstva za zakup i prodaju poljoprivrednog zemljišta u vlasništvu Republike Hrvatske na području Općine Babina Greda.

Tomislav Kopić: ukratko je obrazložio prijedlog odluke, da je Vukovarsko – srijemska županija dostavila novog člana Povjerenstva, te da se isti zamijeni sa starim članom.

Kako se nitko više nije javio za riječ, Predsjednik Općinskog vijeća zaključuje raspravu i daje na glasanje donošenje Odluke o izmjeni i dopuni Odluke o osnivanju i imenovanju povjerenstva za zakup i prodaju poljoprivrednog zemljišta u vlasništvu Republike Hrvatske na području Općine Babina Greda, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Točka 13.

Predsjednik Općinskog vijeća dao je na raspravu prijedlog Odluke o prodaji nekretnina u vlasništvu Općine Babina Greda.

Marko Mrkonjić: rekao je da zadnji ponuditelj je dobio nekretninu na otplatu od 10 godina, što je pitanje da li će objekt toliko izdržati, obzirom da je staro, te upitao što je sa ona 2 stana?

Josip Krnić: odgovorio je da općina je kupila od Goge stan za svoje potrebe.

Kako se nitko nije javio za riječ, Predsjednik Općinskog vijeća zaključuje raspravu i daje na glasanje donošenje;

1. Odluke o prodaji nekretnine u vlasništvu Općine Babina Greda, JOSIPU VUKOJEVIĆ, Sajmište 20, Babina Greda, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.
2. Odluke o prodaji nekretnine u vlasništvu Općine Babina Greda, ANKICI KATUŠIĆ, Mijata Stojanovića 11, Babina Greda, te se nakon provedenog glasanja konstatira da je Odluka donesena sa 11 glasova „ZA“, 0 glasova „PROTIV“ i 1 glas „SUZDRŽAN“.
3. Odluke o prodaji nekretnine u vlasništvu Općine Babina Greda, ANTUNU KNEŽEVIĆ, Vladimira Nazora 8, Babina Greda, te se nakon provedenog glasanja konstatira da je Odluka donesena sa 12 glasova „ZA“, 0 glasova „PROTIV“ i 0 glasova „SUZDRŽANIH“.

Sjednica je završena u 20:02 sati.

Zapisničar: Predsjednik Općinskog vijeća:

Tomislav Kopić Tomo Đaković